text: Molotov-cocktail mod bil
  19 september 2011 kl. 06.16
  I nat blev der smidt en molotov-cocktail ind i en bil i Fredericia.
  Ukendte gerningsmænd knuste i nat en rude i en bil og smed en molotov cocktail ind i køretøjet. Det skete på Bissensvej i Fredericia ved ca. 20 min. i 1.
  Fredericia Brandvæsen var hurtigt på stedet og fik slukket branden.
  Skaderne blev begrænset til interiøret i bilen, oplyser vagtchefen hos Sydøstjyllands Politi til Radio VLR.
  